KOKOOMUKSEN VALTUUSTORYHMÄ

Kaupunginvaltuusto 6.6.2017

ALOITE

Varsinais-Suomessa on menossa vahva noususuhdanne. Turun alueen kasvua vetää vahva telakka ja mm. lääketutkimuksen ja kehityksen keskusta ollaan luomassa. Uudenkaupungin autotehtaan heijastusvaikutukset säteilevät myös Turun seudulle.

Turun seutukunnan kunnat tekevät tiivistä yhteistyötä saadakseen osansa kasvusta. Yhteisissä pöydissä jokainen pyrkii saamaan mahdollisimman suuren osuuden kasvusta. Kemiö ja Parainen muodostavat Turunmaan seutukunnan. Näin ollen olemme ulkona Turun Seutukunnan suunnitelmista.

Paraisten väkiluku on laskenut jo useana vuonna. Elinkeinopoliittisessa toimikunnassa kirjattiin 31.5.2017, että kaupungin edustajien on mitä pikimmiten hankkiuduttava Turun Seutukunnan yhteisiin pöytiin.

Kokoomuksen valtuustoryhmä ehdottaa, että kaupunki päättää nopeasti hakeutua Turun Seutukunnan jäseneksi, jotta kaupunginjohtaja ja kaupungin johtavat virkamiehet pääsevät Turun Seutukunnan yhteistyöryhmiin niin että alueen positiiviset trendit saadaan hyödyttämään myös Paraista.

Parainen 6.6.2017

Markku Orell

Petri Abrahamsson

Harri Lehtinen

Kim Lindstedt